ചാലക്കുടി നഗരത്തില് വീണ്ടും മോഷണംസിസിടിവി ദൃശ്യം പൊലീസിനു ലഭിച്ചു ചാലക്കുടി: കഴിഞ്ഞ രാത്രി സിസിഎംകെ ആശുപത്രി ജംക്ഷനിലെ അന്ന മെഡിക്കല് ഷോപ്പിന്റെ പൂട്ടു പൊളിച്ച് മോഷണം. 60,000 രൂപയാണു നഷ്ടപ്പെട്ടതെന്നാണു പരാതി. രണ്ടു മാസത്തിനിടെ നഗരത്തില് ഇതു നാലാമത്തെ ഷോപ്പിലാണ് മോഷണം നടക്കുന്നത്. ഈ കേസുകളിലെ പ്രതികളെയൊന്നും ഇതുവരെ പിടികൂടിയിട്ടില്ല.താഴ് അറുത്തായിരുന്നു നാലിടത്തും മോഷ്ടാവ് അകത്തു കയറിയത്. അന്ന മെഡിക്കല്സില് മോഷണത്തിനെത്തിയയാളുടെ സിസിടിവി ദൃശ്യം പൊലീസിനു ലഭിച്ചിട്ടുണ്ട്. ഇന്സ്പെക്ടര് എസ്എച്ച്ഒ കെ.എസ്. സന്ദീപ്, എസ്ഐമാരായ എം.എസ്. ഷാജന്, സി.വി. ഡേവിസ്, എഎസ്ഐ പി.പി. ഷിബു എന്നിവര് സ്ഥലത്തെത്തി അന്വേഷണം ആരംഭിച്ചു. . തൃശൂരില് നിന്നു വിരലടയാള വിദഗ്ധന് കെ.പി. ബാലകൃഷ്ണന്റെ നേതൃത്വത്തിലുള്ള സംഘവും തെളിവു ശേഖരിച്ചു.The post ചാലക്കുടി നഗരത്തില് വീണ്ടും മോഷണംസിസിടിവി ദൃശ്യം പൊലീസിനു ലഭിച്ചു first appeared on MalayalamExpressOnline.